सांप से कटवाकर युवक ने किया पत्नी का मर्डर, अदालत ने माना दोषी
जांच में ये भी सामने आया कि सूरज जब अपनी पत्नी की हत्या के पहले प्रयास में सफल नहीं हुआ तो उसने दूसरा प्रयास किया। कोर्ट में आए तथ्यों से पता चला कि पहली बार जब पति ने पत्नी को सांप से कटवाया था तो उसकी जान बच गई लेकिन दूसरी बार फिर से सांप से कटवाने पर उसकी पत्नी की मई 2020 में मौत हो गई।
कोच्चि. दक्षिण भारत के राज्य केरल से एक अजीबोगरीब मामला सामने आया है। यहां कोर्ट ने एक युवक को उसकी पत्नी की हत्या का दोषी ठहराया है। दरअसल केरल के सूरज पर उसकी सास-ससुर ने अपनी बेटी की हत्या का आरोप लगाया था। जांच में सामने आया कि सूरज ने अपनी पत्नी की हत्या उसे सांप से कटवाकर की।केरल की कोलम सेशल कोर्ट ने सूरज को सांप से कटवाकर अपनी पत्नी उथ्रा की हत्या का दोषी करार दिया है। सूरज को भारतीय दंड संहिता की धारा 302, 307, 328 और 201 के तहत दोषी ठहराया है। कोर्ट के सामने आए तथ्यों से पता चला है कि कि पति (सूरज) ने अपनी पत्नी (उथ्रा) को सांप से कटवाने के लिए एक सपेरे से 2 सांप खरीदे थे।जांच में ये भी सामने आया कि सूरज जब अपनी पत्नी की हत्या के पहले प्रयास में सफल नहीं हुआ तो उसने दूसरा प्रयास किया। कोर्ट में आए तथ्यों से पता चला कि पहली बार जब पति ने पत्नी को सांप से कटवाया था तो उसकी जान बच गई लेकिन दूसरी बार फिर से सांप से कटवाने पर उसकी पत्नी की मई 2020 में मौत हो गई।लगातार दूसरी बार सांप के काटे जाने की बात उथ्रा के माता-पिता को हजम नहीं हुई। उन्होंने पुलिस में शिकायत की, जिसके बाद जांच में पता चला कि सूरज ने एक एक सपेरे को 10 हजार रुपये देकर 2 सांप खरीदे हुए थे और अपनी पत्नी को उन दोनों सांपों से कटवाया था। पुलिस ने सूरज और सपेरे को गिरफ्तार कर लिया है। कोर्ट में दोषी सूरज ने स्वीकार किया कि पैसे के लालच में उसने यह कदम उठाया है।